তুষারগোলক

থাম্ব|একটি তুষারগোলক
**তুষারগোলক** হল তুষার দিয়ে তৈরি একটি গোলাকার বস্তু, যা সাধারণত হাত দিয়ে তুষার তুলে সেটিকে ঠেসে ও চেপে একটি গোলকের আকৃতি প্রদান করে তৈরি করা হয়। তুষারগোলককে প্রায়শই তুষারগোলক লড়াইয়ের মতো খেলায় ব্যবহার করা হয়।

এছাড়া একটি ছোট তুষারগোলককে তুষারাবৃত পৃষ্ঠের উপর গড়িয়ে তৈরি করা একটি অপেক্ষাকৃত বড় তুষারের গোলককেও একটি তুষারগোলক বলা হতে পারে। ছোট তুষারগোলকটি গড়ানোর সময় অতিরিক্ত তুষার সংগ্রহ করে বড় হতে থাকে। "তুষারগোলক ক্রিয়া " এবং "তুষারগোলকায়ন" পরিভাষাগুলি দিয়ে এই প্রক্রিয়াটির সাথে সাদৃশ্যপূর্ণ ঘটনাকে রূপকার্থে  নির্দেশ করা হয়। ওয়েলসীয় নৃত্য "Y Gasseg Eira "-এর নামটিও একটি বড় তুষারগোলকের গড়ানোর সাথে সাদৃশ্য রেখে নেওয়া হয়েছে। একটি বড় তুষারগোলক তৈরির এই পদ্ধতিটি প্রায়শই একটি তুষারমানব তৈরির জন্য প্রয়োজনীয় উপাদানগুলি তৈরি করতে ব্যবহৃত হয়।

তুষারগোলক গঠনের পেছনের মূল ভৌত প্রক্রিয়াটি হলো তাপজ ঘনসংবন্ধন (সিন্টারিং), যেখানে একটি কঠিন বস্তু গলনাঙ্কের কাছাকাছি তাপমাত্রায় সংকুচিত হয়। তুষারগোলকের গঠন সম্পর্কিত বৈজ্ঞানিক তত্ত্বের সূচনা হয়েছিল ১৮৪২ সালে মাইকেল ফ্যারাডের একটি বক্তৃতার মাধ্যমে, যেখানে তিনি বরফ কণাগুলোর মধ্যকার আকর্ষণ বল পরীক্ষা করেছিলেন। জেমস টমসনের একটি প্রভাবশালী প্রাথমিক ব্যাখ্যায় চাপজ পুনঃহিমায়ন (রিজেলেশন) প্রক্রিয়ার কথা বলা হয়েছিল, যেখানে একটি কঠিন বস্তুকে চাপে গলানোর পরে পুনরায় জমিয়ে ফেলা হয়।

## কখন ও কীভাবে
তুষারগোলক যদি হাতে ঠেসে করে তৈরি করা হয়, তাহলে তুষারের উপর হাতের চাপই এর চূড়ান্ত রূপটি নির্ধারণ করে। চাপ কম দিলে হালকা ও নরম তুষারগোলক তৈরি হয়। আর্দ্র বরফকে উচ্চ চাপ প্রয়োগ করে জমাট বাঁধালে বা 'ঠাসলে' আরও শক্ত তুষারগোলক তৈরি হয়, যাকে কখনও কখনও 'বরফগোলক**<nowiki/>**' (আইসবল) বলা হয়। তুষারগোলক লড়াইয়ের সময় বরফগোলক ছুঁড়লে তা প্রতিপক্ষকে আহত করতে পারে।

তুষারগোলক গঠিত হবার জন্য তাপমাত্রার ভূমিকা গুরুত্বপূর্ণ। তুষার খুব ঠান্ডা হলে ভালো তুষারগোলক তৈরি করা কঠিন। এছাড়া শুকনো গুঁড়ো তুষার দিয়ে তুষারগোলক তৈরি করা কঠিন। -এর নিচের তাপমাত্রায় তুষারের মধ্যে মুক্ত জলের পরিমাণ কম থাকে, যার ফলে তুষারগোলকগুলি সহজে ভেঙে যায়।  তাপমাত্রায়, তুষারে মুক্ত জলের পরিমাণ কম থাকে, যার ফলে তুষারগোলকগুলি ঝুরঝুরে হয়। কিন্তু ঐ তাপমাত্রার উপরে তুষারের মধ্যে থাকা গলিত জল আরও ভাল সংহতি প্রদান করে। তবে একটি নির্দিষ্ট তাপমাত্রার উপরে তুষারগোলক গলাতুষারে পরিণত হয়, যার অভ্যন্তরে যান্ত্রিক শক্তি কমে যায়, ফলে তুষারকণাগুলি আর একসাথে লেগে থাকে না। এই ক্রিয়াটির জ্ঞান কাজে লাগিয়ে স্কি খেলার অঞ্চলগুলিতে তুষারধসের ঝুঁকি বের করার নিয়ম আছে। এই নিয়ম অনুযায়ী যদি একটি তুষারগোলক থেকে জল বের করা সম্ভব হয়, তবে তুষারধসের ঝুঁকি বেশি থাকে।

## প্রাকৃতিক তুষারগোলক

নির্দিষ্ট কিছু পরিস্থিতিতে মানুষের হস্তক্ষেপ ছাড়াই বায়ুপ্রবাহের ফলে প্রাকৃতিক তুষারগোলক তৈরি হতে পারে। এই পরিস্থিতিগুলি নিম্নরূপ:

* মাটির উপরে বরফের একটি স্তর থাকতে হবে। এতে তুষারগোলকটি মাটিতে আটকে যাবে না।
* ওই বরফে নিশ্চয়ই কিছু ভেজা ও আলগা তুষার আছে, যা গলনাঙ্কের কাছাকাছি।
* তুষারগোলকগুলিকে ঠেলে নিয়ে যাওয়ার জন্য বায়ুপ্রবাহকে যথেষ্ট শক্তিশালী হতে হবে, কিন্তু খুব বেশি শক্তিশালী হলে চলবে না।

অ্যান্টার্কটিকা মহাদেশে একটি ভিন্ন প্রক্রিয়ার মাধ্যমে বাতাসের দ্বারা বাহিত হয়ে ছোট ছোট নীহারগোলক  তৈরি হয়, যা স্থিরবৈদ্যুতিক আকর্ষণের উপর নির্ভর করে; বাতাসের দ্বারা গড়ানো এই নীহারগোলকগুলি ইউকিমারিমো নামে পরিচিত।

অন্যান্য কিছু বিরল পরিস্থিতিতে উপকূলীয় ও নদীর তীরবর্তী অঞ্চলে বরফ ও তুষারের উপর তরঙ্গ ক্রিয়ার কারণে সৈকতে তুষারগোলক বা বরফের গোলা তৈরি হতে পারে। 
চিত্র:Jää_on_kulmunud_pallideks_(Looduse_veidrused)._05.jpg|alt=Ball ice| বরফের গোলা
চিত্র:Yukimarimo_south_pole_dawn_2009.jpg|alt=Yukimarimo| ইউকিমারিমো
চিত্র:Snow_roller_(30_January_2014)_(Newark,_Ohio,_USA)_53_(46107487244).jpg|alt=Wind-rolled snowball| বাতাসে গড়ানো তুষারগোলক
চিত্র:Spongy_ice_ball_Lake_Street.jpg|alt=Beach snowball showing signs of denivation| সৈকতের তুষারগোলকটিতে হিমক্ষয়ের লক্ষণ দেখা যাচ্ছে


## তুষার লণ্ঠন
থাম্ব|250x250পিক্সেল|তুষারগোলকের লণ্ঠন
তুষার লণ্ঠন বলতে তুষারগোলক দিয়ে তৈরি একটি আলংকারিক কাঠামোকে বোঝায়, যা সাধারণত একটি ফাঁপা শঙ্কুর আকৃতিতে তৈরি করা হয়। এটি সাধারণত কোনও আলোর উৎসের আবরণ হিসেবে ব্যবহৃত হয়, যেমন মোমবাতি বা *[[প্রস্তর লণ্ঠন|ইউকিমি গাতা]]* নামে পরিচিত জাপানি প্রস্তরবাগানের লণ্ঠন। সুইডেন, ফিনল্যান্ড ও নরওয়ের মতো দেশগুলিতে তুষার লণ্ঠন শীতকালীন ঐতিহ্যের একটি অংশ, যেখানে বড়দিনের মৌসুমে এগুলি তৈরি করে জ্বালানো হয়। এই কাঠামোগুলি শীতের ভূদৃশ্যকে আলোকিত করে। তুষারময় অঞ্চলের উৎসবমুখর উদযাপনের সাথে এগুলি জড়িত।

## সাহিত্যে পরোক্ষ উল্লেখ
বারবারা স্লেই রচিত ১৯৬৯ সালের শিশুতোষ কল্পকাহিনী উপন্যাস *[[দ্য স্নোবল (শিশু উপন্যাস)|দ্য স্নোবল]]* -এর প্রধান চরিত্র হলো একটি তুষারগোলক, যা একটি শিশুতে রূপান্তরিত হয়।

## চিত্রসম্ভার

চিত্র:Pyramid_of_Snowballs_Large.png|alt=Collections of snowballs arranged in pyramid shape| ত্রিকোণ শঙ্কু (পিরামিড) আকৃতিতে সজ্জিত তুষারগোলকের সংগ্রহ
চিত্র:Venceslao_Gennaio_Castello_Buonconsiglio_Trento_c1400_detail.jpg|alt=A medieval image from Italy of people throwing snowballs (c. 1400)| ইতালি থেকে প্রাপ্ত মধ্যযুগের একটি চিত্র যেখানে লোকেরা তুষারগোলক ছুঁড়ছে (  )
চিত্র:Ambrogio_Lorenzetti_010.jpg|alt=Ambrogio Lorenzetti's Winter (c. 1338–1340)| আমব্রোজিও লরেঞ্জেত্তির *শীতকাল* (  )


## তথ্যসূত্র

বিষয়শ্রেণী:খেলা
বিষয়শ্রেণী:তুষার